《颂古九首 其六》
宋代·释思岳

一句举扬宗旨事，法堂上草亦须荒。回头却说人间话，大地山河常放光。

光未明，无有佛，三条椽下好商量。岑大虫，岑大虫，澧州水，朗州峰。

作者简介：释思岳，号蒙庵。住漳州净众寺，迁鼓山，晚住福州东禅。为南岳下十六世，径山宗杲禅师法嗣。有《东禅蒙庵岳和尚语》一卷，收入《古尊宿语要》卷五。《嘉泰普灯录》卷一八、《五灯会元》卷二○有传。今录诗十八首。